మెల్బోర్న్ : భారత్కు చెందిన మైనింగ్ దిగ్గజం అదానీ ఆస్ర్టేలియాలో ప్రతిపాదించిన బొగ్గు గని ప్రాజెక్టుపై భారీ ఎత్తున నిరసనలు వ్యక్తం అవుతున్నాయి. ఈ ప్రాజెక్టుకు వ్యతిరేకంగా సిడ్నీ, బ్రిస్బేన్, మెల్బోర్న్, ది గోల్డ్ కోస్ట్, పోర్ట్ డౌగ్లా్సతోపాటు వివిధ ప్రాంతాల్లో ప్రజలు భారీ స్థాయిలో నిరసన ర్యాలీలు చేపట్టారు. వీటిలో వేలాది మంది పాల్గొని అదానీకి వ్యతిరేకంగా నినాదాలు చేశారు.  అదానీ ప్రాజెక్టు ముందుకు కదిలితే తమ భవిష్యత్ నాశనం అవుతుందని నిరసన కారులు పేర్కొన్నారు. ‘స్టాప్ అదానీ’ అంటూ పెద్ద ఎత్తున నినాదాలు చేశారు. పెద్ద వాళ్ల నుంచే కాకుండా చిన్న పిల్లల నుంచి కూడా బొగ్గు గని పట్ల వ్యతిరేకత వ్యక్తం అవుతోందని ఎబిసి న్యూస్, తదితర మీడియా సంస్థలు కథనాలు వెలువరించాయి. ఇప్పటికే పర్యావరణం దెబ్బతింటోందని, అదానీ చేపట్టే బొగ్గు గని వల్ల పర్యావరణం మరింతగా నాశనం అవుతుందని నిరసనకారులు అంటున్నారు. ఇది అంతర్జాతీయ అంశమని, ఆస్ర్టేలియాలోని వేలాది మంది అదానీకి వ్యతిరేకంగా వీధుల్లోకి వస్తున్నారని ఓ నిరసనకారుడు పేర్కొన్నారు. 1,650 కోట్ల డాలర్లతో అస్ర్టేలియాలో కార్మికెల్ కోల్ మైన్ ప్రాజెక్టు అభివృద్ధిని అదానీ ప్రతిపాదించింది. పర్యావరణ, ఆర్థిక అంశాల కారణంగా ఇది ఏళ్లపాటు జాప్యం జరిగింది. అయితే ఈ ప్రాజెక్టు ప్రారంభం కారణంగా అక్కడి ప్రాంతానికి ప్రయోజనం కలుగుతుందని అదానీతోపాటు క్వీన్స్లాండ్ ప్రభుత్వం చెబుతోంది. అయితే ఈ ప్రాజెక్టు వల్ల తీవ్ర ప్రభావాలు ఉంటాయని పర్యావరణ ప్రేమికులు అంటున్నారు.
melborn : bhaaratku chendina mining diggajam adaanii ausrtalialo pratipaadinchina boggu gani praajektupai bhari ettuna nirasanalu vyaktam avutunnaayi. ee praajektuku vyatirekamgaa sidney, brisbane, melborn, dhi gold cost, port douglasthopatu vividha praantaallo prajalu bhari sthaayilo nirasana ryaaleelu chepattaru. veetilo velaadi mandi palgoni adaaneeki vyatirekamgaa ninaadaalu chesaru.  adaanii praajektu munduku kadilite tama bhavishyat naasanam avutundani nirasana kaarulu perkonnaru. ‘stap adaanii’ antuu pedda ettuna ninaadaalu chesaru. pedda vaalla nunche kakunda chinna pillala nunchi kuudaa boggu gani patla vyatirekata vyaktam avutondani ebisi neus, taditara media samsthalu kathanaalu veluvarinchaayi. ippatike paryaavaranam debbatintondani, adaanii chepatte boggu gani valla paryaavaranam marintagaa naasanam avutundani nirasanakaarulu antunnaru. idhi antarjaatiiya amsamani, ausrtelialoni velaadi mandi adaaneeki vyatirekamgaa veedhulloki vastunnaarani oo nirasanakaarudu perkonnaru. 1,650 kotla daalarlatho asrtalialo carmicle kol mine praajektu abhivruddhini adaanii pratipaadinchindi. paryaavarana, aardhika amsaala kaaranamgaa idhi ellapatu jaapyam jarigindi. ayithe ee praajektu praarambham kaaranamgaa akkadi praantaaniki prayojanam kalugutundani adaaneethopaatu queensland prabhutvam chebutondi. ayithe ee praajektu valla teevra prabhaavaalu untaayani paryaavarana premikulu antunnaru.